《行香子 次韵元春兄》
宋代·陈著

吾辈么么。休叹蹉跎。得闲时、且逐时过。人间名利，都是浮华。

但退如进，失如得，少如多。

谁信生来，从发尖磨。到如今、方见霜涯。算天亦自，无奈吾何。

是饥能忍，寒能耐，老能歌。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。